**ABU NASR FAROBIYNING ASOSIY PEDAGOGIK KONSEPSIYALARI**

*Toshkent Amaliy Fanlar Katta o‘qituvchisi*

***Madiyeva Charos Dovutovna***

*Toshkent Amaliy Fanlar Unversiteti Tarix va*

 *Filalogiya fakulteti Tarix yo‘nalishi talabasi*

***Jo‘raboyev Muzaffar Xasan o‘g‘li***

**Annotatsiya:** Mazkur maqolada Abu Nasr Farobiyning pedagogik fikrlari, g‘oyalari, ta’lim-tarbiya jarayoni to‘g‘risidagi qarashlari va uning asosiy pedagogik

konsepsiyalari, shuningdek, bugungi kun amaliyotidagi ahamiyati yoritilgan.

**Kalit so‘zlar:** Ta’lim-tarbiya, axloq, jamiyat, ilm-fan, g‘oya, fikr, konsepsiya, baxt, kamolot, saodat, tajriba.

**Abstract:** The article highlights Abu Nasr Farabi's pedagogical thoughts, ideas, views on the educational process and its main pedagogical concepts, as well as its importance in today's practice.

**Keywords:** Education, Ethics, Society, Science, idea, thought, concept, happiness,

maturation, happiness, experience.

**Kirish:**

Mamlakatimizda ilm-fanning fundamental yo‘nalishlari bo‘yicha yirik kashfiyotlarni amalga oshirgan buyuk mutafakkirlarimizdan Abu Nasr Farobiyning ilmiy merosi, jamiyat taraqqiyotining yangi bosqichida o‘quvchilarning axloqiy madaniyatini shakllantirishda muhim ahamiyatga ega bo‘lgan ilmiy manbalardan hisoblanadi. Abu Nasr Farobiy (873-950) riyoziyot, falakiyot, tabobat, musiqa, mantiq, falsafa, tilshunoslik va adabiyot sohalarida ijod etgan. U yoshligidan juda isteʼdodli, zehni oʻtkir, xotirasi kuchli boʻlgan. Farobiy Eron va Oʻrta Osiyolik mutafakkirlar Nazzam, Ravandiy,Ar-Roziy; qadimgi yunon faylasuflari: Suqrot, Aristotel, Platon, Galiley taʼlimotlarini chuqur oʻrgangan. Beruniy, Ibn Sino va Firdavsiy mutafakkirlar singari oila, uy-joy orzusini ilm yoʻlida qurbon qilib, butun umrini fanga bagʻishlagan. U 160 dan ortiq asar yozib, oʻrta asr ilm-faniga ulkan hissa qoʻshgan. Forobiy yunon falsafasini chuqur bilgani, unga sharhlar bitganligi va jahonga targʻib qilgani hamda zamonasining ilmlarini puxta oʻzlashtirib, fanlar rivojiga ulkan hissa qoʻshgani uchun Sharqda Arastudan (Aristotel) dan keyingi yirik mutafakkir - "Muallim us-soniy" va "Sharq Arastusi" nomlari bilan shuhrat topgan. Forobiy inson kamolotga yolg'iz o'zi erisha olmaydi. U boshqalar bilan aloqada bo‘lish, ularning ko'maklashuvi yoki munosabatlariga muxtoj bo‘ladi. Uning fikricha, tarbiya jarayoni tajribali pedagog o'qituvchi tomonidan tashkil etilishi muhum. Chunki har bir odam ham baxtni va narsa-hodisalarni o'zicha bila olmaydi. Unga o'qituvchi lozim deb tarif beradi. Forobiy ta'lim-tarbiyaning asosiy vazifasi jamiyat talablariga javob bera oladigan va shu jamiyat uchun xizmat qiladigan yetuk insonni tarbiyalashdan iborat deb biladi.

**Abu Nasr Farobiyning pedagogik qarashlari:** Abu Nasr Forobiy taʼlim va tarbiyaga birinchi marta ta'rif bergan olim sanaladi. "Taʼlim degan soʻz insonga oʻqitish, tushuntirish asosida nazariy bilim berish, maʼlum bir hunarni egallash uchun zarur boʻlgan amaliy malakalar",- deydi olim. Forobiyning taʼlim-tarbiya haqidagi qarashlarida insonparvarlik gʻoyalari alohida oʻrin tutadi. Forobiyning ta'kidlashicha, tarbiyalanuvchi ixtiyoriy ravishda zaruriy, aqliy va axloqiy xislatlarni bilimli boʻlishga, toʻgʻrilik va haqiqatni sevishga, jasur, doʻstlarga sadoqatli boʻlish singari fazilatlarni egallashga intilmog'i lozim. Abu Nasr Forobiy insonga xos hamda uning ma'naviy yuksalishida muhim ahamiyat kasb etuvchi tafakkur va nutqning rivojlanishini ta'lim- tarbiyaning asosini tashkil etuvchi muhim jarayon hisoblaydi. U insonni dunyo taraqqiyotining eng mukammal va eng yetuk yakuni deb biladi. Shunga koʻra olim oʻz asarlarida insonga tarbiya va taʼlim berish zarurligini aytadi va bunda taʼlim- tarbiya usullaridan kutilgan maqsad masalalari asosiy oʻrinni egallashini qayd qiladi. Forobiy insonning maʼnaviy hayotida, asosan, uning ikki tomoniga: aql-idrok ongiga va axloqiga eʼtibor beradi. Shuning uchun taʼlim- tarbiya uning fikricha aqliy tomondan ham, axloqiy tomondan ham yetuk qilib yetishtirishga qaratilmog'i lozim. Taʼlim-tarbiya jarayonida nazariy bilim bilan amaliy harakat, odatiy malaka, faoliyat birlashib boradi, yetuklik shu birlashuvning darajasiga qarab yuzaga keladi. Forobiy tarbiya berish usullari haqida shunday yozadi: birinchi usul: qanoatbaxsh soʻzlar, chorlovchi, ilhomlantiruvchi soʻzlar yordamida odat hosil qilinadi va malakalar vujudga keltiriladi, odamdagi gʻayrat, kasbga intilish harakatga aylantiriladi. Ikkinchi usul: majbur qilish yoʻlidir. Bu usul majburiy ravishda tarbiyalanuvchilarni tarbiyalashdir. Forobiy ilmlarni tasniflashda borliq xususiyatlarining tahlilidan va ularning fanda aks etishidan kelib chiqadi. Uning tasnifi, eng avvalo, tabiatni, tafakkur va nutqni, til va mantiqni o'rganishga qaratilgan. Forobiyning fikriga ko'ra, ilmlarning tasnifidan maqsad haqiqatni o'rganish va tasdiqlashdan, uni yolg'ondan farqlashdan iborat. Olimning fikricha, fanlar va umuman bilimlar borliqdan kelib chiqib, borliqni uzoq vaqt o'rganish asosida to'planib boradi. Turli ilmlar bir-birini inkor qilmaydi, balki o'zaro bir-biri bilan bog'liq holda rivojlanadi. Ular dunyoni idrok qilishga va insonlarning baxt-saodatga erishishiga qaratilgandir.

**Abu Nasr Farobiyning asosiy pedagogik konsepsiyalari:**

**1. Ta’limning maqsadi:** Haqiqatni bilishga va jamiyatni takomillashtirishga qodir fazilatli odamnishakllantirish; Davlat xizmatiga va boshqa ijtimoiy rollarga tayyorgarlik.

**2. O‘qitish bosqichlari:** Boshlang‘ich ta'lim: o'qish, yozish, arifmetika, din asoslari.O‘rta ta’lim: mantiq, ritorika, grammatika, musiqa, astronomiyani o‘rganish.Oliy ma’lumot: falsafa, tibbiyot, matematika, tabiiy fanlarni o‘rganish.

**3. O‘qitish usullari:** Tushuntirish,o‘rnak,munozara,amaliy mashqlar.

**4. O‘qituvchining roli:** O‘qituvchi dono, bilimdon va tajribali bo‘lishi kerak.U shogirdlarini sevishi va sabrli bo‘lishi kerak.U o‘quvchilarni bilim izlashga undashi va ilhomlantirishi kerak.

**Xulosa:**

Xulosa qilib aytganda Farobiy pedagogik ta'limotining asosida komil insonni shakllantirish, insonni o'z mohiyati bilan ijtimoiy, ya'ni faqat jamiyatda, o‘zaro munosabatlar jarayonida komillikka erishadi, degan falsafy qarashi turadi. Bu fikrlardan Forobiyning taʼlim-tarbiyada, yoshlarni mukammal inson qilib tarbiyalashda, xususan, aqliy-axloqiy tarbiyaga alohida eʼtibor berganligi koʻrinib turibdi. Uning taʼkidlashicha, bilim bilangina maqsadga erishilmaydi va bola ham yetuk boʻlmaydi. Olim daraxtning yetukligi uning mevasi bilan boʻlganidek, insonning barcha xislatlari ham axloq bilan yakunlanishini aytadi. Forobiy oʻz ishlarida taʼlim- tarbiyani uzviy birlikda olib borish haqida taʼlim bergan boʻlsa ham, ammo har bir insonni kamolga yetkazish uchun tarbiya va taʼlimning oʻz oʻrni

bor ekanligini taʼkidlaydi. Olim yosh avlodni voyaga yetkazishda u yashayotgan jamiyatdagi muhit, hayotiy tajriba, taʼlim-tarbiyaning ta'siri va bu ta'sir natijasida ular oʻzlaridagi ijobiy yoki salbiy xislat-fazilatlarni namoyon qilishlarini aytadi. Insonlar tugʻilganda kamolotli boʻlib tugʻilmaydi, ularni orasida aslida farq ham boʻlmaydi, ularning xulqi va faoliyati, hayoti oʻxshash boʻladi. Keyinchalik esa oʻzgaradi, ya'ni ijtimoiylashuv jarayonida odamalar ming yillardn beri amal qilib kelayotgan qadriyatlar va me'yorlarni qabul qiladilar. Umuman, Forobiy oʻz davridagi yoshlarning taʼlim olishlari, bilim egallashlari, hunar egallashlari, faoliyat koʻrsatishlari, mehnat qilishlari zarurligi xususida fikrlar bildirgan. Bu fikrlar hozirda ham taʼlim-tarbiyaga gʻoyat muhimdir.

**Foydalanilgan adabiyotlar:**

1. Abu Nasr Forobiy. Fozil odamlar shahri. -Toshkent, Abdulla Qodiriy nomidagi

xalq merosi nashriyoti, 1993.

2. Abu Nasr Forobiy. Fazilat, baxt-saodat va kamolot haqida.- Toshkent, Yozuvchi,

2001

3. Xayrullayev M. Uygʻonish davri va Sharq mutafakkiri.1971.

4. Urinova, M. V. (2020). Issues of use of information and communication

technologies in the conditions of digital economy. EPRA International Journal of Research and Development, 5(6), 130-132.

5. Yoʻldoshev.O‘, Abdurashidov.A. Umumiy pedagigika 2021 y Fargʻona nashriyoti.